Mário Antônio da Silva

**Mário Antônio da Silva** (født 17. oktober 1966 i Itararé i Brasil) er en brasiliansk katolsk geistlig og erkebiskop av Cuiabá i Amazonasbekkenet.
## Liv og virke
### Prest
Mário Antônio da Silva studerte filosofi og katolsk teologi ved *Divino Mestre*-seminaret i Jacarezinho fra 1985 til 1991. Han ble diakonviet den 2. februar 1991 og ble presteviet den 21. desember samme år i Sengés av biskopen av Jacarezinho, Konrad Walter S.A.C.

Silva jobbet opprinnelig som spiritual (1992–1993) og senere som rektor (1994–1996) ved* Nossa Senhora da Assunção* gutteseminar. Fra 1993 til 1996 var han også koordinator for kallspastoralt arbeid i bispedømmet Jacarezinho. Mário Antônio da Silva ble deretter sendt til Roma for videre studier, hvor han skaffet seg en lisensiat i moralsk teologi ved *[[Alfonsiana]]* i 1998. Etter at han kom tilbake til hjemlandet, var han professor i moralteologi og spiritual ved *Divino Mestre*-seminaret i Jacarezinho. Han var også bispedømmets kansellist og sogneprest i menigheten *Sagrado Coração de Jesus*.

### Hjelpebiskop i Manaus
Den 9. juni 2010 utnevnte pave Benedikt XVI ham til titulærbiskop av *Arena* og hjelpebiskop i Manaus. Erkebiskopen av Cascavel, Mauro Aparecido dos Santos, bispeviet ham den 20. august samme år i katedralen *Senhora da Conceição e São Sebastião* i Jacarezinho; medkonsekratorer var emeritert biskop av Jacarezinho, Fernando José Penteado, og erkebiskopen av Manaus, Luiz Soares Vieira. 

I 2015 ble han også president for Norte 1-regionen innen Den brasilianske bispekonferanse.

### Biskop av Roraima
Pave Frans utnevnte ham til biskop av Roraima den 22. juni 2016.[3] Fra mai 2019 til 2023 fungerte Mário Antônio da Silva også som visepresident for Den brasilianske bispekonferanse. Samme år deltok han i bispesynodens spesialforsamling om temaet *Amazonia – nye veier for kirken og en helhetlig økologi*.

### Erkebiskop av Cuiabá
Den 23. februar 2022 utnevnte pave Frans ham til erkebiskop av Cuiabá. Innsettelsen i embedet  fant sted 1. mai samme år. Fra 12. juni til 3. desember 2023 ledet han også det vakante bispedømme Primavera do Leste-Paranatinga som apostolisk administrator.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Carmine Rocco (1912–1982) *1961
* Biskop Conrado Walter, S.A.C. (1923–2018) *1978
* Erkebiskop Mauro Aparecido dos Santos (1954-2021) *2008
* Erkebiskop *Mário Antônio da Silva* (1966- ) *2010

## Referanser